Il-membru parlamentari Nazzjonalista Karol Aquilina żvela fil-Parlament li persuna ta' nazzjonalità Iżraeljana u li għandu passaport Russu kiseb iċ-ċittadinanza Maltija u fi kliemu b'dikjarazzjoni falza fl-istess jum applika u ngħata d-dritt biex jivvota fl-elezzjoni ġenerali. Żied jgħid li Anatoly Hurgin ġie arrestat u qed jaffaċċja wkoll akkużi ta' frodi, kuntrabandu u ħasil ta' flus fl-Istati Uniti, fuq frodi ta' aktar minn $15-il miljun u tellef $60 miljun lix-shareholders tal-kumpanija Cambridge Capital Acquisition Corp. Dalgħodu fil-Parlament żvelajt kif Anatoly Hurgin li hu Russu-Iżraeljan li xtara ċ-ċittadinanza Maltija u qed jiffaċċja... Posted by Karol Aquilina on Thursday, October 24, 2019 Dr Aquilina qal li Hurgin għandu diversi kumpaniji li jispeċjalizzaw fil- hacking tat-telefowns u fit-teknoloġija biex wieħed, inkluż Gvernijiet jispjunaw, fuq ħaddieħor. Anatoly Hurgin L-MP staqsa x'due diligence għamlet dwar Hurgin Identity Malta, hekk kif fl-istess ħin kien qed iwettaq frodi ta' miljuni ta' Ewro. Approvata l-iskema taċ-ċittadinanza Kif ingħata l-vot? Karol Aquilina poġġa fuq il-mejda tal-kamra dikjarazzjoni ffirmata minn Hurgin, li tgħid li kien ilu joqgħod Malta għal perjodu ta' 180 jum fit-18-il xahar ta' qabel id-data tal-għeluq tar-reġistru elettorali. Aquilina fisser li mill-provi rriżulta li Hurgin kien Malta għal inqas minn 20 ġurnata: Mill-25 ta' Jannar sad-29 ta' Jannar 2015 Nhar it-13 ta' April 2015, ġie u telaq minn Malta fl-istess jum Mill-15 ta' Ġunju 2015 sat-23 ta' Ġunju 2015 Mit-13 ta' Settembru sad-19 ta' Settembru 2015. Min hu Anatoly Hurgin? Anatoly Hurgin għandu 61 sena, twieled ir-Russja u s-sieħeb fin-negozju miegħu huwa Russu, Alexander Aurovsky. Skont Karol Aquilina, Hurgin kien wieħed minn tal-ewwel li malli l-Gvern Laburista beda jbigħ iċ-ċittadinaza Maltija applika biex jixtri passaport Malti, għalih, għall-mara tiegħu Karina u għat-tfal tagħhom Daniel u Igor. L-MP tal-PN qal li dawn "taparsi kienu joqogħdu f'Pender Gardens f'San Ġiljan, imma dawn bilkemm resqu lejn Malta". Skont id-dokumenti li ppreżenta fuq il-mejda tal-kamra, iċ-ċertifikat taċ-ċittadinanza ta' Hurgin ħareġ fl-14 ta' Settembru 2015. Huwa ngħata wkoll id-dritt tal-vot fl-elezzjoni ġenerali. Il-ġurnalista assassinata Daphne Caruana Galizia kienet l-ewwel waħda li kixfet li Hurgin kien xtara ċ-ċittadinanza Maltija. Owner of Israeli phone surveillance, hacking and 'software intelligence' operation buys Maltese passport/EU citizenship "Dawn huma l-barranin li qed jimporta Joseph Muscat" – Delia Dwar dan il-każ, il-Kap tal-Oppożizzjoni Adrian Delia qal li dan hu każ ta' reat kriminali. Żied jgħid li "dawn il-ħbieb tal-Labour, dawn il-barranin sinjuri li qed jimporta Joseph Muscat". Aquilina jisfida lill-PM u lis-Segretarju Parlamentari Fid-diskors tiegħu Karol Aquilina rrefera wkoll għal dak li ġie żvelat ftit ġimgħat ilu minn ġurnalisti Franċiżi li ġew Malta u bil-moħbi ffilmjaw laqgħa li kellhom ma' ditta ta' avukati Maltin, Chetcuti Cauchi. Irrimarka li huma stess ftaħru bl-influwenza u r-rabtiet li għandhom mal-Prim Ministru u mas-Segretarju Parlamentari. Qal li l-Prim Ministru u s-Segretarju Parlamentari għaċ-Ċittadinanza Julia Farrugia Portelli biex jagħtuhom palata, offrewlhom il-Berġa ta' Kastilja biex jiffilmjaw ir-reklami tagħhom bis-Segretarju Parlamentari tagħtihom kumment għal waqt ir-reklam. Aġenti taċ-ċittadinanza Maltija jiftaħru b'rabtiet mal-Gvern "Ippubblikaw il-korrispondenza" – Aquilina Dr Aquilina sfidahom biex jekk m'għandhomx x'jaħbu jilqgħu t-talba tiegħu u jippubblikaw il-korrispondenza kollha li għaddiet bejnhom u bejn id-ditta; jippubblikaw il-lista tal-persuni li xtraw iċ-ċittadinanza Maltija bis-saħħa ta' din id-ditta legali; u li jiddikjaraw li jaqblu mar-rikors li ppreżentat l-għaqda Repubblika biex issir inkjesta mill-Maġistrat tal-Għassa dwar dan. Il-PN fil-Gvern jirtira l-iskema taċ-ċittadinanza .td_uid_3_5ee4e9955ed97_rand.td-a-rec-img{text-align:left}.td_uid_3_5ee4e9955ed97_rand.td-a-rec-img img{margin:0 auto 0 0}